open-index/open-wikipedia-markdown huggingface dataset:
ჰარი მარტინსონი

**ჰარი მარტინსონი** (; დ. 6 მაისი, 1904 — გ. 11 თებერვალი, 1978) — შვედი მწერალი და პოეტი. 1974 წელს ეივინდ იუნსონთან ერთად მიენიჭა ნობელის პრემია ლიტერატურაში „პოეტური შემოქმედებისათვის, რომელიც ნამის წვეთებს ატყვევებს და კოსმოსის ანარეკლია“. მათი ნობელიანტობა მძაფრი დავის საგანი გახდა, რადგან იმ დროს ორივე მწერალი შვედეთის აკადემიის წევრი იყო.

მარტინსონს „XX საუკუნის შვედური პოეზიის დიად რეფორმატორსა და ყველაზე ორიგინალურ 'პროლეტარ' მწერალს უწოდებენ“.  

რამდენიმე წლის შემდეგ მარტინსონი ფილტვებთან დაკავშირებულმა ჯანმრთელობის პრობლემამ აიძულა სამშობლოში დაბრუნებულიყო. შვედეთში იგი მოგზაურობდა, არ ჰქონდა სტაბილური სამსახური და საცხოვრებელი ადგილი. რითაც შვედურ მოდერნიზმს ჩაეყარა საფუძველი. 

მარტინსონის პოეზიას ახასიათებს ლინგვისტური ინოვაციები, მეტაფორების ხშირი გამოყენება, ბუნების სიყვარული, ღრმა ჰუმანიზმი, მისი სტილი ხშირად რეალისტური და ექსპრესიონისტულია. 1935 წელს მან, როგორც რომანისტმა აღიარება მოიპოვა ნახევრად ავტობიოგრაფიული რომანით *„Nässlorna blomma“ (აყვავებული ჭინჭრები)*, რომელიც დღესდღეობით ოცდაათზე მეტ ენაზეა თარგმნილი.

1929-1940 წლებში დაქორწინებული იყო მწერალ მოა მარტინსონზე, რომელიც სტოკჰოლმის ანარქისტულ გაზეთში *Brand* გაიცნო. 1934 წელს  მარტინსონმა სსრკ-ში იმოგზაურა, რის შემდეგაც მისი პოლიტიკური პასიურობის კრიტიკა გახდა მისი და მოას განქორწინების მიზეზი. 

მგრძნობიანე ბუნების მარტინსონისთვის რთული აღმოჩნდა იმ კრიტიკასთან გამკლავება, რომელიც მის ნობელიანტობას მოჰყვა. 1978 წლის 11 თებერვალს მან სიცოცხლე თვითმკვლელობით, სეპუკუს რიტუალით დაასრულა.

## ბიბლიოგრაფია 
#### რომანები
**Vägen till Klockrike (გზა)*
**Nässlorna blomma (აყვავებული ჭინჭრები)*
**Vägen ut (უკან გასაბრუნებელი გზა)*

#### ესეები 
**Svärmare och harkrank*
**Midsommardalen (შუა ზაფხულის ველი)
**Det enkla och det svåra (ადვილი და ძნელი)*
**Utsikt från en grästuva* 
**Verklighet till döds (რეალობა სიკვდილს)*
**Den förlorade jaguaren (დაკარგული იაგუარი)*
**Resor utan mål (უმიზნო მოგზაურობანი)*

#### პოემები 
**Spökskepp*
**მომთაბარე*
**Passad (ქარი)*
**Cikada*
**ანიარა*
**Gräsen i Thule*
**Vagnen*
**Dikter om ljus och mörker*
**Tuvor*

#### რადიო დადგმები 
**გრინგო*
**Salvation (ხსნა)* 
**Lotsen från Moluckas*

#### სასცენო დადგმები 
**Tre knivar från Wei*

#### ფსალმუნები 
**De blomster som i marken bor*

## რესურსები ინტერნეტში
* ჰარი მარტინსონი. *Books and Writers''
* ჰარი მარტინსონი — ნობელის პრემიის ოფიციალური საიტი
* ჰარი მარტინსონი — ენციკლოპედია ბრიტანიკა

## სქოლიო
კატეგორია:შვედი მწერლები
კატეგორია:დაბადებული 1904
კატეგორია:გარდაცვლილი 1978
კატეგორია:შვედი ნობელის პრემიის ლაურეატები
კატეგორია:შვედეთის აკადემიის წევრები
კატეგორია:შვედურენოვანი მწერლები
კატეგორია:შვედი პოეტები
კატეგორია:XX საუკუნის შვედი პოეტები
კატეგორია:მამაკაცი პოეტები
კატეგორია:შვედი მამაკაცი რომანისტები
კატეგორია:ნობელის პრემიის ლაურეატები ანბანის მიხედვით
კატეგორია:მწერლები ანბანის მიხედვით
ჰუმი (ხორვატია)

**ჰუმი** () – ქალაქი ხორვატიაში, ისტრიის ნახევარკუნძულის ცენტრალურ ნაწილში, ბუზეტის თემში, ისტრიის ჟუპანიაში. 

ქალაქის მოსახლეობა შეადგენს 17 ადამიანს (2001) და ამ მაჩვენებლით იგი მსოფლიოში ყველაზე მცირერიცხოვან ქალაქად ითვლება. 

ქალაქი მდებარეობს ზღვის დონიდან 349 მეტრზე, ბუზეტიდან სამხრეთ–აღმოსავლეთით 14 კილომეტრზე. 

## საინტერეო ფაქტები 
ჰუმი შეტანილია გინესის რეკორდების წიგნში, როგორც მსოფლიოს ყველაზე პატარა ქალაქი. 

## სქოლიო 
კატეგორია:ხორვატიის ქალაქები
მშვიდობის ხიდი

**მშვიდობის ხიდი** — საკუთარი სახელი რამდენიმე ხიდისა მსოფლიოში:

* მშვიდობის ხიდი — საფეხმავლო ხიდი თბილისში, საქართველოში.
* მშვიდობის ხიდი — აშშ-კანადას დამაკავშირებელი ხიდი მდინარე ნიაგარაზე.
* მშვიდობის ხიდი — ხიდი ქალაქ ულან ბატორში, მონღოლეთში.
* მშვიდობის ხიდი — ხიდი კეელუნგში, ტაივანში.
* მშვიდობის ხიდი — მომავალი საფეხმავლო ხიდი ქალაქ კალგარიში.
მოჩვენებებზე მონადირეები

***მოჩვენებებზე მონადირეები*** () — 1984 წლის ამერიკული კომედიური ფილმი ზებუნევრივ მოვლენებზე. მისი რეჟისორია აივენ რაიტმანი. სცენარის ავტორები არიან დენ ეიკროიდი და ჰაროლდ რემისი. ფილმში მთავარ როლებს ასრულებენ ბილ მარი, დენ ეიკროიდი და ჰაროლდ რემისი. ისინი განასახიერებენ სამ ექსცენტრიულ პარაფსიქოლოგს, რომლებიც ცხოვრობენ ნიუ-იორკში და იწყებენ მოჩვენებათა დაჭერას. ფილმში აგრეთვე მონაწილეობენ სიგურნი უივერი და რიკ მორანისი.

ფილმი აშშ-ში გამოვიდა 1984 წლის 8 ივნისს. აშშ-ში მისმა შემოსავალმა 238,632,124 დოლარი შეადგინა. „მოჩვენებებზე მონადირეები“ იქცა ამავე სახელწოდების ფრენჩაიზის ნაწილად, რომელმაც მოიცვა ფილმები, ანიმაციური სერიალები, ვიდეო თამაშები და სხვა ტიპის მედია.

1989 წელს გამოვიდა ფილმის გაგრძელება, „მოჩვენებებზე მონადირეები II“.

## რესურსები ინტერნეტში 
* 
* 
* 

## სქოლიო 
კატეგორია:1984 წლის ფილმები
კატეგორია:ამერიკული ფილმები
კატეგორია:მოჩვენებებზე მონადირეები
ეთიოპიის მართლმადიდებელი ეკლესია

**ეთიოპიის მართლმადიდებელი ეკლესია**  (Yäityop'ya ortodoks täwahedo bétäkrestyan) –  მონოფიზიტური ეკლესია ეთიოპიაში. ეთიოპიის ეკლესია ნაწილი იყო კოპტური ეკლესიისა 1959 წლამდე, მანამ სანამ ეკლესიას კოპტური მართლმადიდებლური ეკლესიის პაპმა, ალექსანდრიისა და სრულიად აფრიკის პატრიარქმა კირილე VI-მ ავტოკეფალია არ მიანიჭა. იგი არ უნდა აგვერიოს ეთიოპიის კათოლიკურ ეკლესიაში, რომელიც ქალკედონურია.

ეკლესიას 1992 - 2012 წლებში ხელმძღვანელობდა აბუნა პავლე. ეკლესიის მეთაურის სრული წოდებაა ***მისი უწმინდესობა პატრიარქი აბისინიისა და კათოლიკოსი სრულიად ეთიოპიისა***. 

## რესურსები ინტერნეტში
*Listen and Watch Ethiopian Orthodox Tewahedo Church Songs, Begena and Preaching  
*Ethiopian Orthodox Timket Ceremony in Gondar 
*Divine Liturgy of the Ethiopian Orthodox Church
*Ethiopian Orthodox Tewahedo Church Directory 
*Ethiopian Orthodox Church Directory  
*Ethiopian Review's Directory of Ethiopian churches 
*Ethiopian Religions - Christianity, Islam, Judaism & Paganism 
*Bilingual Ethiopian Orthodox Tewahedo Church site - English version
*Ethiopian Orthodox Tewahedo Church Info 
*EOTC INFO Provides Basic Information and more for members born outside of Ethiopia 
*List of Ethiopian Orthodox Tewahedo Church websites 
*Ethiopian Orthodox Tewahedo Church 
*Tewahedo Songs & Records
*Ethiopian Orthodox Tewahedo Church in Phoenix 
*Ethiopian Orthodox Archdiocese of the Caribbean & Latin America 
*CNEWA article: Ethiopian Orthodox Tewahedo Church 
*Historical Evolution of Ethiopian Anaphoras 
*Abbink, J. *A Bibliography on Christianity in Ethiopia*. Leiden: African Studies Centre, 2003  
*Biblical Canon 
*AN INTRODUCTION TO Ethiopic Christian Literature BY J. M. HARDEN, D.D., LL.D. Canon of St. Patrick's, Dublin, 1926 
*The Ethiopian Orthodox Tewahedo Church faith and Order -in Amharic
*The Ethiopian Orthodox Tewahedo Church faith and Order
* Ethiopian Icons Through The Centuries - Images from the Church 
* Ethiopian Orthodox Tewahedo Church outside of Ethiopia - includes music and preaching
*Ethiopian Crucifixes Gallery

კატეგორია:ეთიოპიის მართლმადიდებელი ეკლესია
კოზმა და დამიანე (მრავალმნიშვნელოვანი)

საკუთარი სახელები **კოზმა და დამიანე** შეიძლება აღნიშნავდეს:

* კოზმა და დამიანე — რომაელი წმინდანები. ხსენების დღეა ;
* კოზმა და დამიანე — მცირე აზიელი წმინდანები. ხსენების დღეა ;
* კოზმა და დამიანე — არაბი წმინდანები. ხსენების დღეა .
Jonas Brothers

thumb|right|250px|Jonas Brothers
**Jonas Brothers**  — იყო ამერიკული პოპ-როკის შემსრულებელი ჯგუფი. ცნობილი დისნეის ტელეარხების საშუალებით, სადაც მიიღო მონაწილეობა სხვადასხვა შოუში. ჯგუფი შედგებოდა სამი ძმისაგან: კევინი, ჯო და ნიკ ჯონასები. მათ 2008 წელს ითამაშეს მიუზიკლ „Camp Rock“-ში. გამოცემული აქვთ ოთხი სტუდიური ალბომი: ''It's About Time*, *Jonas Brothers*, *A Little Bit Longer* და *Lines, Vines and Trying Times*. 
2007 წელს გააფორმეს კონტრაქტი *Hollywood Records*-თან. 
2013 წელს ჯგუფი დაიშალა.
## წევრები 
* კევინ პოლ ჯონასი - დაიბადა 1987 წლის 5 ნოემბერს ნიუ-ჯერსიში, აშშ. ზედმეტსახელი Kevin2. ყველაზე უფროსია. უკრავს ელეკტრო და აკუსტიკურ გიტარებზე.
* ჯოზეფ ადამს ჯონასი - დაიბადა 1989 წლის 15 აგვისტოს არიზონაში, აშშ. ზედმეტსახელია DJ Danger. ვოკალი, გიტარა.
* ნიკოლას ჯერი ჯონასი - დაიბადა 1992 წლის 16 სექტემბერს ტეხასში, აშშ. ზედმეტსახელია Mr.President. ნიკი არის უმცროსი ძმა ჯგუფში. მას 2005 წელს დიაბეტის დიაგნოზი დაუსვეს. ვოკალი, გიტარა, დასარტყმელი საკრავი.
## დისკოგრაფია
**It's About Time* (2006)
**Jonas Brothers* (2007)
**A Little Bit Longer* (2008)
**Lines, Vines and Trying Times* (2009)
* *Happiness Begins* (2019)
* *The Album* (2023)
* *Greetings from Your Hometown'' (2025)

## რესურსები ინტერნეტში 
* ოფიციალური საიტი
*

კატეგორია:2000-იანი წლების მუსიკალური ჯგუფები
კატეგორია:ამერიკული პოპ-ჯგუფები
კატეგორია:ამერიკული როკ-ჯგუფები
კატეგორია:2005 წელს ჩამოყალიბებული ჯგუფები
კატეგორია:2013 წელს დაშლილი ჯგუფები
კოზმა და დამიანე (IV)

**კოზმა და დამიანე** — მართლმადიდებელი ეკლესიის წმინდანები, არაბი უვერცხლო მკურნალები. ხსენების დღეა .  

## ცხოვრება 
წმინდა მოწამენი, უვეცხლონი კოზმა და დამიანე სირიელი არაბები იყვნენ. ისინი სახარებას ქადაგებდნენ და ქრისტეს ძალით სნეულებს კურნავდნენ. გაწეული სამსახურისთვის კი არანაირ საზღაურს არ თხოულობდნენ. კილიკიაში წარმართებმა მკურნალნი შეიპყრეს და მმართველ ლისიუსთან მიიყვანეს. უსჯულომ ქრისტიანული სარწმუნოების უარყოფა მოითხოვა მათგან, რაზეც მარტვილებმა მტკიცე უარი განაცხადეს. ამისთვის ლისიუსის ბრძანებით წმიnდანები სასტიკად გვემეს და ზღვაში ჩაყარეს, მაგრამ ანგელოზმა ისინი მორევიდან ნაპირზე გამოიყვანა. მაშინ წარმართებმა უფლის რჩეულებს თავები მოჰკვეთეს. წმინდა მკურნალებთან ერთად ეწამნენ მათი ძმებიც: ლეონტი, ანთიმოზი და ევტროპი 

წმინდა კოზმა და დამიანე არაბები უნდა განვასხვაოთ მათი თანამოსახელე წმინდანებისაგან, რომლებიც 14 ივლისს (კოზმა და დამიანე) და 14 ნოემბერს (კოზმა და დამიანე) იხსენიებიან.

## ლიტერატურა 
* წმიდანთა ცხოვრება, ტომი IV, თბილისი, 2003 წ.

## რესურსები ინტერნეტში
*წმიდა მოწამენი, უვერცხლონი კოზმა და დამიანე არაბები და ძმანი მათნი: ლეონტი, ანთიმოზი და ევტროპი (+287 ან +303) — orthodoxy.ge

კატეგორია:IV საუკუნის ქრისტიანი წმინდანები
კატეგორია:გარდაცვლილი 303
კატეგორია:სირიელი ქრისტიანი წმინდანები
კოზმა და დამიანე

მინი|მარჯვნივ|250პქ|კოზმა და დამიანეს ხატი
**კოზმა და დამიანე** — მართლმადიდებელი ეკლესიის წმინდანები, რომაელი უვერცხლო მკურნალები. ხსენების დღეა . 

## ცხოვრება
წმიდანი უვეცხლონი, კოზმა და დამიანე ღვიძლი ძმები იყვნენ და ქალაქ რომში ცხოვრობდნენ. ქრისტიანმა მშობლებმა ღვთისმოშიშებით აღზარდეს შვილები და მკურნალობის ხელოვნებას დააუფლეს. კეთილმსახურებით გამორჩეული კოზმა და დამიანე უფალმა სასწაულებრივი კურნების ნიჭით დააჯილდოვა. ისინი უსასყიდლოდ წამლობდნენ ავადმყოფებს და ეუბნებოდნენ: „ჩვენ საკუთარი ძალებით კი არ ვკურნავთ სნეულებს, არამედ უფლის სახელით. ირწმუნეთ ქრისტე და განიკურნებით“. როცა მშობლებისგან მდიდარი მემკვიდრეობა მიიღეს, მათ ქონების გაყიდვა და გლახაკთა დახმარება დაიწყეს. თავიანთი სიკეთით, გულმოწყალებითა და უანგარობით წმიდანებმა მრავალი მოაქციეს ქრისტეს სჯულზე.

კოზმასა და დამიანეს ღვთივსათნო ცხოვრებამ, საზოგადოებაში მათმა ავტორიტეტმა, რომის ხელისუფალთა ყურადღება მიიპყრო და მკურნალთა შესაპყრობად მეომრები გაგზავნეს. ძმები რომ ვერ იპოვეს, მეომრებმა სხვა ქრისტიანები დაატუსაღეს. მაშინ კოზმა და დამიანე მხედრებს ჩაბარდნენ იმ პირობით, რომ შეპყრობილები გაეთავისუფლებინათ. რომში უფლის რჩეულები თავდაპირველად საპყრობილეში ჩააგდეს, შემდეგ კი სამსჯავროზე წარადგინეს. მათ იმპერატორის წინაშე ახოვნად აღიარეს თავიანთი სარწმუნოება.

იმპერატორ კარუსს (282-283), ღვთის განგებით, სნეულება შეეყარა და საკუთარ მაგალითზე დარწმუნდა უფლის ყოვლისშემძლეობაში. ამაყმა თვითმპყრობელმა შემწეობა ითხოვა წმინდა ძმებისაგან და აღთქმა დადო, რომ ქრისტეს შეუდგებოდა. კოზმამ და დამიანემ უწამლეს იმპერატორს, რის შემდეგაც ორივენი გაათავისუფლეს.

რაც ვერ შეძლო წარმართთა სიძულვილმა და რომაელ ხელისუფალთა სისასტიკემ, მოახერხა შურმა: მხცოვანი მკურნალი - მასწავლებელი, რომელთანაც ძმები თავის დროზე ექიმობას სწავლობდნენ, მათმა დიდებამ შურით აღავსო, მოწაფეები ტყეში გაიტყუა თითქოსდა იშვიათი სამკურნალო მცენარეების შესაგროვებლად. აქ, ბოროტისგან გონდაბინდულმა, ვერაგულად მოკლა ძმები და მათი წმინდა ცხედრები მდინარეს მისცა.

ამ დღის წმინდანები, კოზმა და დამიანე უნდა განვასხვაოთ მათი მოსახელე წმინდანებისგან, რომელთა ხსენებაც აღინიშნება 30 ოქტომბერსა (კოზმა და დამიანე) და 14 ნოემბერს (კოზმა და დამიანე).

## ლიტერატურა
* „წმიდანთა ცხოვრება“, ტომი III, თბილისი, 2001 წ.

## რესურსები ინტერნეტში
*წმიდანი უვეცხლო მკურნალნი: კოზმა და დამიანე - რომსა შინა წამებულნი (+284) — orthodoxy.ge

კატეგორია:III საუკუნის ქრისტიანი წმინდანები
კატეგორია:გარდაცვლილი 284
პოტიტე ყრმა

**პოტიტე ყრმა** — მართლმადიდებელი ეკლესიის წმინდანი, ხსენების დღე   არის ძველი სტილით 1 ივლისი, ახალი სტილით - 14 ივლისი. 

## ცხოვრება
წმინდა მოწამე პოტიტე წარმართთა ოჯახში დაიბადა, ცამეტი წლისა ქრისტიანთა სწავლებას გაეცნო, ჭეშმარიტი ღმერთი ირწმუნა და მოინათლა. როცა ამის შესახებ შეიტყო, მამამისი ძალიან დამწუხრდა. ის ჯერ ალერსითა და შეგონებებით, შემდეგ კი მუქარით შეეცადა შვილის გადაბირებას, მაგრამ ვერაფერს გახდა; მაშინ, ყმაწვილის სიმტკიცით ძლეული, თავადაც ქრისტეს შეუდგა. წმინდა პოტიტემ მრავალი ქვეყანა შემოიარა სახარების ქადაგებით. ღვთის მადლით მის ქადაგებებს სასწაულები და კურნებები განამტკიცებდა.

ეპირის ოლქში ცხოვრობდა დიდებული ქალბატონი კვირიაკია, სენატორის მეუღლე, რომელიც კეთრით დასნეულდა. როცა წმინდა პოტიტეს შესახებ შეიტყო, მან თავისთან მოიწვია წმინდანი და წამლობა სთხოვა. წმინდანმა უპასუხა, თუ ქრისტეს ირწმუნებ, განიკურნებიო. კვირიაკია მოინათლა და სასწაულებრივად განიკურნა. საკვირველების მხილველმა მთელმა სახლეულმა ირწმუნა ჭეშმარიტი ღმერთი და ნათელიღო.

ამის შემდეგ პოტიტე გარგარის მთაზე დამკვიდრდა და განმარტოებული ცხოვრება დაიწყო. აქ მას შეხვდნენ იმპერატორ ანტონინუს პიუსის (138-161) მსახურები და სთხოვეს, სასახლეში გაჰყოლოდა მათ იმპერატორის ეშმაკეული ასულის განსაკურნებლად. წმინდა პოტიტემ განკურნა სნეული, ანტონინუსმა კი სიკეთე არაადამიანური სისასტიკით გადაუხადა ნეტარს. მან თავისი ქალიშვილის განკურნება წარმართულ ღვთაებებს მიაწერა და პოტიტეს მათთვის მსხვერპლის შეწირვა უბრძანა. წმინდანმა ბრძანების შესრულებაზე უარი განაცხადა და მხნედ აღიარა ქრისტე. ამით განრისხებულმა თვითმპყრობელმა მას ენა ამოგლიჯა და თვალები დასთხარა. ხანგრძლივი ტანჯვის შემდეგ წმინდა მოწამეს 161 წელს თავი მოჰკვეთეს.

## ლიტერატურა
* „წმიდანთა ცხოვრება“, ტომი III, თბილისი, 2001 წ.

კატეგორია:II საუკუნის ქრისტიანი წმინდანები
კატეგორია:გარდაცვლილი 161
ჩრდილოეთ ამერიკის ქვეყნების გერბები

ცენტრში|325px
ჩრდილოეთი ამერიკის ქვეყნებს აქვთ შემდეგი სახელმწიფო გერბები:

## დამოკიდებული ტერიტორიები
## იხილეთ აგრეთვე 
* სამხრეთ ამერიკის ქვეყნების გერბები
* აზიის ქვეყნების გერბები
* ევროპის ქვეყნების გერბები
* აფრიკის ქვეყნების გერბები
* ჩრდილოეთ ამერიკის დროშები


კატეგორია:ჩრდილოეთი ამერიკა
პეტრე პატრიკიოს-ყოფილი

**პეტრე პატრიკიოს-ყოფილი** (გ. 854) — მართლმადიდებელი ეკლესიის წმინდანი, ხსენების დღე არის ძველი სტილით 1 ივლისი, ახალი სტილით — 14 ივლისი. 

## ცხოვრება
ღირსი პეტრე VIII საუკუნის  დასასრულს დაიბადა კონსტანტინოპოლში. იმპერატორ ნიკიფორეს (802-811) ზეობისას იგი მხედართმთავრად დანიშნეს და ბულგარეთის წინააღმდეგ ბერძენთა ლაშქრობებში იღებდა მონაწილეობას. ერთ-ერთ ბრძოლაში ბერძნები დამარცხდნენ. იმპერატორი სასიკვდილოდ დაიჭრა, პეტრე კი, მრავალ სხვა მეომართან ერთად, ტყვედ ჩავარდა. ერთხელ, ღამით, ლოცვის დროს, მას გამოეცხადა წმინდა მახარებელი იოანე ღვთისმეტყველი და ტყვეობიდან დაიხსნა. კონსტანტინოპოლში დაბრუნებულმა პეტრემ გადაწყვიტა, განრიდებოდა ამაოებით სავსე წუთისოფელს, ოლიმპის მთაზე (მცირე აზია) მდებარე მონასტერს მიაშურა და ბერად აღიკვეცა. აქ მან ოცდათოთხმეტი წელი დაჰყო იოანიკე დიდის (ხს. 17 ნოემბერს) ხელმძღვანელობით. წმინდანი მკაცრად მარხულობდა, ლოცვაში ათენებდა ღამეებს, უხეშ, ჯვალოს სამოსს ატარებდა, უხამლოდ დადიოდა... უკანასკნელი რვა წელი მან კონსტანტინოპოლში გაატარა, სადაც წმიდა ევანდრეს სახელობის ტაძარი და მონასტერი ააგო.

ღირსი პეტრე სამოცდაათი წლის ასაკში გარდაიცვალა 854 წელს  და თავისსავე სავანეში დაკრძალეს.

## ლიტერატურა
* „წმიდანთა ცხოვრება“, ტომი III, თბილისი, 2001 წ.

კატეგორია:II საუკუნის ქრისტიანი წმინდანები
კატეგორია:გარდაცვლილი 854
ნიკოდიმოს მთაწმიდელი

**ნიკოდიმოს მთაწმიდელი** — მართლმადიდებელი ეკლესიის წმინდანი, ხსენების დღე   არის ძველი სტილით 1 ივლისი, ახალი სტილით - 14 ივლისი. 

## ცხოვრება
წმიდა ნიკოდიმოს მთაწმიდელი (ერისკაცობაში - ნიკოლოზი) 1748 წელს დაიბადა საბერძნეთის კუნძულ ნაქსოსზე; ოცდაექვსი წლის იყო, როცა ათონის მთას მიაშურა და იქ, წმ. იოანე ნათლისმცემლის შობის (დიონისეს) მონასტერში ბერად აღიკვეცა ნიკოდიმოსის სახელით.

თავდაპირველად ნიკოდიმოსი მკითხველისა და საქმის მწარმოებლის მორჩილებას აღასრულებდა. სავანეში მისი მოსვლიდან ორი წლის შემდეგ ათონს კორინთელი მიტროპოლიტი მაკარი ეწვია. მან ახალგაზრდა ბერს დაავალა, გამოსაცემად მოემზადებინა „სიკეთისმოყვარების“ ხელნაწერები, რომლებიც 1777 წელს ვათოპედის მონასტერში აღმოაჩინა. ამ წიგნზე მუშაობით დაედო საფუძველი ნიკოდიმოს მთაწმიდელის ხანგრძლივ ლიტერატურულ მოღვაწეობას. წმინდა ნიკოდიმოსი პანტოკრატორის სკიტში გადავიდა, გამოცდილ მოძღვარ არსენი პელოპონესელთან, რომლის ხელმძღვანელობითაც გულდასმით სწავლობდა საღვთო წერილსა და წმინდა მამათა ნაწერებს. 1783 წელს ნიკოდიმოსმა დიდი სქემა შეიმოსა და სრულ მდუმარებას მიეცა. როცა ათონზე კვლავ ჩავიდა მაკარი კორინთელი, მან მოშურნე ბერს ახალი მორჩილების საქმე დაუწესა - ღირსი სვიმეონ ახალი ღვთისმეტყველის თხზულებათა რედაქტირება. ნიკოდიმოსმა დაუტევა მდუმარების ღვაწლი, კვლავ ლიტერატურულ სამუშაოს მიჰყო ხელი და, აქედან მოყოლებული, სიკვდილამდე გულმოდგინედ იღვწოდა ამ სარბიელზე.

აღსასრულამდე ცოტა ხნით ადრე ნიკოდიმოსი საცხოვრებლად გადავიდა ხატმწერ მღვდელ-მონაზვნებთან, სტეფანე და ნეოფიტე სკურტეებთან. წმინდანმა ბერებს სთხოვა, ეზრუნათ მისი ნაშრომების გამოცემაზე, რასაც თავად, სნეულებათაგან დაუძლურებული, უკვე ვერ ახერხებდა. აქ, სკურტეებთან, ნეტარმა მამამ 1809 წლის 1 ივლისს მშვიდობით შეჰვედრა სული უფალს.

თანამედროვეების მოწმობით, ღირსი ნიკოდიმოსი უბრალო, მშვიდი, უანგარო და საოცრად მობილიზებული იყო. მას საკვირველი მეხსიერება ჰქონდა: ზეპირად იცოდა მთელი საღვთო წერილი და მრავალი ადგილი წმიდა მამათა ნაწერებიდან.

## ნაშრომები
მრავალფეროვანია წმინდა ნიკოდიმოსის ნაშრომები: მისი ასკეტური შეგონებებიდან განსაკუთრებით აღსანიშნავია წიგნი „უხილავი ბრძოლა“; მას ეკუთვნის აგრეთვე „სწავლება აღსარების შესახებ“, „სიკეთისმოყვარების“ შესავალი, წმიდა მოსაგრეთა მოკლე ცხოვრებანი, შვიდი კათოლიკე ეპისტოლის განმარტება... ღირსმა მამამ შეადგინა „წმინდანთა ცხოვრებების ახალი რჩეული“ და „ახალი სვინაქსარი“ სამ ტომად; გამოსაცემად მოამზადა „პიდალიონის“ - ბერძნული „სჯულისკანონის“ ახალი რედაქცია, რომელიც შეიცავს მოციქულების, მსოფლიო და ადგილობრივი კრებებისა და წმიდა მამების მიერ დადგენილ წესებს.

## ლიტერატურა
* „წმიდანთა ცხოვრება“, ტომი III, თბილისი, 2001 წ.

კატეგორია:XIX საუკუნის ქრისტიანი წმინდანები
კატეგორია:დაბადებული 1748
კატეგორია:გარდაცვლილი 1809
იუბენალი (იერუსალიმის პატრიარქი)

**იუბენალი** () (გ. 458) — იერუსალიმის პირველი პატრიარქი (422-458); მართლმადიდებელი ეკლესიის წმინდანი, ხსენების დღე არის ძველი სტილით 2 ივლისი, ახალი სტილით — 15 ივლისი. 

## ცხოვრება
წმინდა იუბენალი 422-458 წლებში განაგებდა იერუსალიმის ეკლესიას. იგი ექვთიმე დიდის მეგობარი და თანამოსაგრე იყო. ამ ხანებში მრავალი ერესი აშფოთებდა აღმოსავლეთის ეკლესიურ ცხოვრებას. ღირსი მამაც გაბედულად იბრძოდა მათ წინააღმდეგ. 431 წელს ქალაქ ეფესოში შედგა III მსოფლიო კრება, რომელმაც დაგმო მაცხოვრის ღვთაებრივი ბუნების უარმყოფელი ნესტორის ერესი. კრებას წმინდა კირილე ალექსანდრიელი (ხს. 22 ივნისს) თავმჯდომარეობდა. მის თანამოაზრეებს შორის იყო პატრიარქი იუბენალიც; 451 წელს ქალაქ ქალკედონში მოეწყო IV მსოფლიო კრება ევტიქის ახალი, მონოფიზიტური ცრუსწავლების სამხილებლად, რომელიც ამტკიცებდა, რომ განხორციელების შემდეგ ქრისტეს ერთმა — ღვთაებრივმა ბუნებამ მეორე — კაცობრივი — მთლიანად შთანთქა.

წმინდა მამებმა, რომელთა შორის ღირსი იუბენალიც იყო, უარყვეს ევტიქის ერესი და დაამტკიცეს მართლმადიდებლური სწავლება ქრისტეს ღვთაებრივი და კაცობრივი ბუნების შეურწყმელობისა და განუყოფელობის შესახებ. ერეტიკოსები მაინც განაგრძობდნენ ბობოქრობას. მათ სათავეში ედგა თეოდოსი, რომელიც მოითხოვდა, რომ პატრიარქ იუბენალს საჯაროდ დაეგმო ქალკედონის კრების დადგენილება. წმინდა მწყემსმთავარმა უარი განაცხადა მწვალებელთა თავხედური მოთხოვნის შესრულებაზე. მაშინ უსჯულოებმა ტახტიდან ჩამოაგდეს ნეტარი. წმინდა საყდარი თავად თეოდოსიმ დაიკავა. განდევნილი აღმსარებელი კონსტანტინოპოლში ჩავიდა წმინდა პატრიარქ ანატოლისა (ხს. 16 ივლისს) და იმპერატორ მარკიანესთან. წმინდანის ღრმად პატივისმცემელმა თვითმპყრობელმა მოახერხა ორ თვეში პატრიარქის ღირსებებში აღედგინა იგი. ნეტარი მამა იერუსალიმს დაუბრუნდა.

ღირსმა იუბენალმა დიდი ღვაწლი გასწია ეკლესიაში გაჩენილი განხეთქილების ბზარის გასამთელებლად. ერეტიკოსთა დამარცხებისა და ეკლესიური მთლიანობის აღდგენის შემდეგ 458 წელს წმინდა პატრიარქი მშვიდობით მიიცვალა.

## ლიტერატურა
* „წმიდანთა ცხოვრება“, ტომი III, თბილისი, 2001 წ.

კატეგორია:იერუსალიმის პატრიარქები
კატეგორია:V საუკუნის ქრისტიანი წმინდანები
კატეგორია:გარდაცვლილი 458
კატეგორია:დაბადების წელი უცნობია
პლუტარქე (ბიზანტიის ეპისკოპოსი)

**პლუტარქე**  (; დ. უცნობია — გ. 105) — ბიზანტიის ეპისკოპოსი თექვსმეტი წლის განმავლობაში (89-105 წწ.). როდესაც იგი გარდაიცვალა, დაკრძალეს არგიროპოლის ეკლესიაში, როგორც მისი წინამორბედები.

ქრისტიანთა დევნა, იმპერატორ ტრაიანეს მიერ მოხდა 98 წელს ეპისკოპოს პლუტარქეს დროს.

## ლიტერატურა
* *Claude Delaval Cobham*, The Patriarchs of Constantinople. — Cambridge: Cambridge University Press, 1911. — 106 p., ISBN 1-16911-596-9; ISBN 978-1169115965 ''''''

კატეგორია:გარდაცვლილი 105
კატეგორია:ბიზანტიის ეპისკოპოსები
კატეგორია:პიროვნებები გაურკვეველი დაბადების თარიღით
კატეგორია:დაბადების წელი უცნობია
დიოგენი (ბიზანტიის ეპისკოპოსი)

**დიოგენი**  (; გ. 129) — ბიზანტიის ეპისკოპოსი დაახლოებით თხუთმეტი წლის განმავლობაში (114–129). მან შეცვალა ეპისკოპოსი  სედეკიონი. მისი ეპისკოპოსობის დროს იმპერატორები იყვნენ ტრაიანე და ადრიანე. მის შესახებ ძალიან ცოტა რამ არის ცნობილი.

კატეგორია:ბიზანტიის ეპისკოპოსები
კატეგორია:პიროვნებები გაურკვეველი დაბადების თარიღით
კატეგორია:გარდაცვლილი 129
ანატოლი (კონსტანტინოპოლის პატრიარქი)

**ანატოლი** (გ.  	3 ივლისი, 458, კონსტანტინოპოლი) — კონსტანტინოპოლელი პატრიარქი, მართლმადიდებელი ეკლესიის წმინდანი, ხსენების დღე არის ძველი სტილით 3 ივლისი, ახალი სტილით - 16 ივლისი.

## ცხოვრება 
წმინდა ანატოლი ალექსანდრიაში დაიბადა IV საუკუნის მეორე ნახევარში. მან ფილოსოფიური განათლება მიიღო, შემდეგ კი ქრისტეს სამსახურში ჩადგა. 431 წელს ეფესოში გამართულ III მსოფლიო საეკლესიო კრებაზე წმინდანი დიაკვნის ხარისხში ახლდა ღირს კირილე ალექსანდრიელს (ხს. 31 იანვარს). კრების მამებმა დაგმეს ნესტორის ცრუსწავლება.

444 წელს კონსტანტინოპოლის მთავარეპისკოპოსის ტახტი მწვალებელმა დიოსკორემ დაიკავა. დიოსკორე იყო ევტიქის ერესის მიმდევარი, რომლის მიხედვითაც ქრისტეს განხორციელების შემდეგ მისმა ღვთაებრივმა ბუნებამ კაცობრივი მთლიანად შთანთქა. ეს ცრუსწავლება არყევდა თვით საძირკველს ეკლესიის სწავლებისა კაცობრიობის გამოხსნისა და გამოსყიდვის შესახებ. 449 წელს ეფესოში დიოსკორემ მოიწვია ერეტიკული კრება, რომელიც ისტორიაში „ავაზაკთა კრების“ სახელით შევიდა. მწვალებელთა ამ თავყრილობამ, რომელსაც თვით იმპერატორმაც დაუჭირა მხარი, ტახტიდან ჩამოაგდო და ხარისხი აჰყარა მართლმადიდებლობის ერთგულ დამცველს, კონსტანტინოპოლის პატრიარქ ფლავიანეს.

დაქვრივებული კათედრა წმინდა ანატოლიმ დაიჭირა და გაბედულად შეუდგა ბრძოლას მართლმადიდებლური სწავლების სიწმიდის დასაცავად. უკვე 450 წელს კონსტანტინოპოლის ადგილობრივ კრებაზე ნეტარმა მღვდელმთავარმა დაგმო ევტიქისა და დიოსკორეს ერეტიკული სწავლებანი. დევნილობაში აღსრულებული აღმსარებელი პატრიარქი - ფლავიანე წმინდანად შეირაცხა, მისი ნეშტი კი დედაქალაქში გადაასვენეს.

მომდევნო, 451 წელს პატრიარქ ანატოლის მონაწილეობით ქალაქ ქალკედონში შედგა IV მსოფლიო კრება, რომელმაც ქრისტოლოგიური დოგმატის ამომწურავი სარწმუნოებრივი განსაზღვრება დაადგინა.

## ლიტერატურა 
* წმიდანთა ცხოვრება, ტომი III, თბილისი, 2001 წ.

კატეგორია:V საუკუნის ქრისტიანი წმინდანები
კატეგორია:კონსტანტინოპოლის პატრიარქები
კატეგორია:გარდაცვლილი 458
ელეფთერი (ბიზანტიის ეპისკოპოსი)

**ელეფთერი**  (, გ. 136) — ბიზანტიის ეპისკოპოსი დაახლოებით შვიდი წლის განმავლობაში (129–136). მან შეცვალა ეპისკოპოსი დიოგენი.მისი ეპისკოპოსობის დროს, იმპერატორი იყო ადრიანე. მისი მემკვიდრე იყო ფელიქსი. 

## ლიტერატურა
* *Claude Delaval Cobham*, The Patriarchs of Constantinople. — Cambridge: Cambridge University Press, 1911. — 106 p., ISBN 1-16911-596-9; ISBN 978-1169115965 ''''''

კატეგორია:გარდაცვლილი 136
კატეგორია:ბიზანტიის ეპისკოპოსები
კატეგორია:დაბადების წელი უცნობია
...And Justice for All (სიმღერა)

**...And Justice for All** — ამერიკული მძიმე მეტალ ჯგუფ მეტალიკის მესამე სინგლი და მეორე სიმღერა მათივე 1988 წლის ამავე სახელწოდების სტუდიური ალბომი.

სიმღერის სახელწოდება აღებულია აშშ-ის დროშასთან დასადები ფიცის ტექსტიდან და წარმოადგენს მის ბოლო ოთხ სიტყვას. ტექსტი ეხება კორუფციას სასამართლო სისტემაში, რომელშიც ფული უფრო მნიშვნელოვანია, ვიდრე სიმართლე, სოციალურ უსამართლობის აქტს, რომელშიც სამართლიანობის ქალღმერთი „გაუპატიურებულია“:

...And Justice for All, რომლის ხანგრძლივობა შეადგენს რა ცხრა წუთსა და 47 წამს, წარმოადგენს მეტალიკის მეხუთე ყველაზე გრძელ სიმღერას და ჩამორჩება მხოლოდ შემდეგ სიმღერებს: მერვე სიმღერა ამავე ალბომში To Live Is to Die (9:49), The Outlaw Torn (9:48, 10:42 ერთ-ერთ ვერსიაში) ალბომიდან *Load*, Suicide & Redemption (9:57) ალბომიდან *Death Magnetic* და Mercyful Fate (11:12) ალბომიდან *Garage Inc.*.

## სიმღერების სია 
# ...And Justice for All (რედაქტირებული) 5:58
# ...And Justice for All (LP ვერსია) 9:45

## პერსონალი 
* ჯეიმზ ჰეტფილდი&nbsp;— წამყვანი ვოკალი, რიტმული გიტარა
* კირკ ჰემეტი&nbsp;— წამყვანი გიტარა
* ჯეისონ ნიუსტედი&nbsp;— ბას-გიტარა, დამატებითი ვოკალი
* ლარს ულრიხი&nbsp;— დრამები, დასარტყმელი საკრავები

## სქოლიო 
კატეგორია:მეტალიკის სიმღერები
კატეგორია:1988 წლის სინგლები
კატეგორია:თრეშ მეტალ სიმღერები
ქეთო და კოტე (მრავალმნიშვნელოვანი)

**ქეთო და კოტე** შეიძლება აღნიშნავდეს:

* ქეთო და კოტე – ვიქტორ დოლიძის ოპერა.
* ქეთო და კოტე – 1948 წლის ქართული ფილმი.
* ქეთო და კოტე – 2011 წლის მიუზიკლი.
ქეთო და კოტე (ფილმი)

***ქეთო და კოტე*** — 1948 წლის ქართული საბჭოთა ფილმი, გადაღებული რეჟისორების ვახტანგ ტაბლიაშვილისა და შალვა გედევანიშვილის მიერ ავქსენტი ცაგარელის კომედია „ხანუმას“ და ვიქტორ დოლიძის ოპერა „ქეთო და კოტეს“ მიხედვით. პირველი ჩვენება შედგა 1953 წლის 8 ივნისს.

## როლებში 
* მედეა ჯაფარიძე (*ქეთო*)
* ბათუ კრავეიშვილი (*კოტე*)
* პეტრე ამირანაშვილი (*ლევანი*)
* შალვა ღამბაშიძე (*მაკარი*)
* თამარ ჭავჭავაძე (*ხანუმა*)
*მარიამ (მერი) დავითაშვილი (*ქაბატო*)
* ვასო გოძიაშვილი (*სიკო*)
* გიორგი შავგულიძე (*ნიკო*)
* ელისაბედ ჩერქეზიშვილი (*მაკარის დედა*)
* თამარ ციციშვილი (*თეკლე*)
* ალექსანდრე ჟორჟოლიანი (*ბეშქენი*)
* აკაკი კვანტალიანი (*ბონდო*)
* ზურაბ ლეჟავა (*ლუარსაბი*)
* გიორგი გელოვანი (*თორნიკე, ყარაჩოხელი*)
* ვერიკო ანჯაფარიძე (*კნეინა*)
* სესილია თაყაიშვილი (*თავადის ქალი*)
* ცეცილია წუწუნავა (*თავადის ქალი*)
* სერგო ზაქარიაძე (*ყარაჩოხელი*)
* ირაკლი ქოქრაშვილი (*ყარაჩოხელი*)
* მიხეილ მგელაძე (*ყარაჩოხელი*)

## რესურსები ინტერნეტში 
*
*

კატეგორია:სსრკ-ის ფილმები
კატეგორია:ქართულენოვანი ფილმები
კატეგორია:1948 წლის ქართული ფილმები
კატეგორია:ვახტანგ ტაბლიაშვილის ფილმები
კატეგორია:შალვა გედევანიშვილის ფილმები
კატეგორია:შავ-თეთრი ფილმები
აშშ-ის პოპულარული არქიტექტურული შენობა-ნაგებობების სია

2006 და 2007 წლებში, ამერიკის არქიტექტურის ინსტიტუტმა (AIA) დააფინანსა კვლევა შეერთებულ შტატებში ყველაზე პოპულარულ არქიტექტურულ ნამუშევართა დასადგენად. კომპანიამ "Harris Interactive" ჯერ AIA-ს წევრების ერთი სტატისტიკური ჯგუფი გამოკითხა, შემდეგ კი საზოგადოების აზრის კვლევა ჩაატარა.

კვლევის პირველ სტადიაზე გამოკითხულ იქნა AIA-ს 2448 წევრი. რესპონდენტებს სთხოვეს დაესახელებინათ 20 შენობა-ნაგებობა 15 განსაზღვრულ კატეგორიაში. სულ მცირე ექვსი AIA-ს წევრის მიერ დასახელებული 248 ნაგებობით შეადგინეს სია, რომელიც მომდევნო სტადიაზე საზოგადოების აზრის გამოკითხვისას გამოიყენეს. ამ გამოკითხვაში მონაწილეობა სულ 2214 ადამიანმა მიიღო, რომლებმაც არქიტექტორთა მიერ შერჩეული 248 ნაგებობა შეაფასეს, მათთვის წარმოდგენილი სურათების მიხედვით. საზოგადოების ფავორიტები კვლევისთვის შემუშავებული "likeability" შკალის გამოყენებით გამოავლინეს.

2007 წელს ორგანიზაციის 150 წლისთავის აღსანიშნავად, AIA-მ "ამერიკის პოპულარული არქიტექტურის" 150 შენობა-ნაგებობა გამოაქვეყნა. ამ სიაში 32 ნაგებობა ქალაქ ნიუ-იორკშია, რითაც ის ყველა დანარჩენ ადგილს უსწრებს. 10 ყველაზე პოპულარული ნაგებობიდან 6 ქალაქ ვაშინგტონშია, სადაც ამ სიის 150 შენობიდან 17 მდებარეობს. ასევე 17 შენობაა სრულ სიაში ჩიკაგოდან.

ქვემოთ ჩამოთვლილია 150 უმაღლესი რეიტინგის მქონე სტრუქტურა.

## აშშ-ის არქიტექტურული ძეგლების სია 
კატეგორია:აშშ-ის არქიტექტურა
გო-სირაკავა

thumb|იმპერატორი გო-სირაკავა
[მინი|გო-სირაკავას საფლავი [კიოტოში]]
 (დ. 18 ოქტომბერი, 1127   — გ. 26 აპრილი , 1192 ) — იაპონიის 77-ე  იმპერატორი, ოფიციალურად მეფობდა 1155 წლის 23 აგვისტოდან 1158 წლის 5 სექტემბრამდე. 
## ბიოგრაფია 
იმპერატორ გო-სირაგავას მამა ოყო იმპერატორი ტობა. თვის მხრივ, გო-სირალავა იყო იმპერატორ ნიძიოსა და ტაკაკურას მამა. იმპერატორები როკუიო, ანტოკუ და გო-ტობა იყვნენ გო-სირაკავას შვილიშვილები. იმპერატორის საკუთარი სახელი იყო *მასაჰიტო* (), სახელი *გო-სირაკავა-ინ* () მან მიიღო მეფობის დასრულების შემდეგ.

გო-სირაკავას მამამ, იმპერატორმა ტობამ შემოიღო სისტემა ინსეი. ამ სისტემის მეშვეობით ტობა მართავდა ქვეყანას ოფიციალური გადადგომისა და მონასტერში გადახვეწის შემდეგაც. ამის გამო გო-სირაკავამ შეძლო ქვეყნის სრული მართვა მხოლოდ მამის გარდაცველების შემდეგ. ჰოგენის აჯანყების შემდეგ გო-სირაკავა გახდა იძულებული ეძია ტაირას კლანის მხარდაჭერა. გო-სირაკავამ გააგრძელა მამის გზა, სიცოცხლეშივე უარი განაცხადა ტახტზე გა გადაიხვეწა მონასტერში, თუმცა ქვეყანას მართავდა თავის გარდაცვალებამდე 1192 წლამდე. 

## ლიტერატურა 
* Varley, H. Paul, ed. (1980). Kitabatake Chikafusa, 1359], *Jinnō Shōtōki («A Chronicle of Gods and Sovereigns: Jinnō Shōtōki of Kitabatake Chikafusa» translated by H. Paul Varley) *. Nueva York: Columbia University Press. ISBN 0-231-04940-4
* Brown, Delmer M. e Ichirō Ishida, eds. (1979). [ Jien, 1221], *Gukanshō (The Future and the Past, a translation and study of the Gukanshō, an interpretative history of Japan written in 1219) *. Berkeley: University of California Press. ISBN 0-520-03460-0

## სქოლიო
კატეგორია:იაპონიის იმპერატორები
კატეგორია:დაბადებული  18 ოქტომბერი
კატეგორია:დაბადებული  1127
კატეგორია:გარდაცვლილი 26 აპრილი
კატეგორია:გარდაცვლილი 1192
ფელიქსი (ბიზანტიის ეპისკოპოსი)

**ფელიქსი** (, გ. 141) – ბიზანტიის ეპისკოპოსი 5 წლის განმავლობაში (136-141). მისი წინამორბედი იყო  ელეფთერი. მას ეპისკოპოსის თანამდებობა ეკავა იმპერატორ ადრიანეს და ანტონინუს პიუსის დროს. მისი მომდევნო ეპისკოპოსია პოლიკარპე II.

კატეგორია:გარდაცვლილი 141
კატეგორია:ბიზანტიის ეპისკოპოსები
კატეგორია:დაბადების წელი უცნობია
Lacrimosa

**Lacrimosa** — დუეტი, რომლის მთავარი კომპოზიტორი და შემსრულებელია გერმანელი ტილო ვოლფი და ფინელი ანა ნურმი. ჯგუფი ჩამოყალიბდა გერმანიაში. ამჟამად  მოღვაწეობს შვეიცარიაში. Lacrimosa-ს მუსიკალური ჟანრი  თავდაპირველად, იყო გოთური 1993 წლამდე. მიმდინარე მუსიკალური სტილი შერწყმულია გოთურ როკს და მძიმე მეტალს, ვიოლინოსთან, საყვირსა და კლასიკურ ინსტრუმენტებთან ერთად. Lacrimosa-ს ტექსტები ექსკლუზიურად გერმანულ ენაზე იწერებოდა, ხოლო, რაც 1995 წელს ალბომი ***Inferno*** გამოვიდა, მას შემდეგ ყველა ალბომში შედის ერთი ან ორი ინგლისურენოვანი სიმღერა, რომლის ავტორია ძირითადად, ანნა ნურმი. ფინურად შეასრულეს ორი სიმღერა: (Schakal - ალბომიდან - *Inferno* და  The Turning Point - *Elodia*.) და ბონუს სიმღერა Vankina - *Fassade*.

## დისკოგრაფია 
;სტუდიური ალბომები

## რესურსები ინტერნეტში
* 

## სქოლიო 
კატეგორია:გოთური როკ-ჯგუფები
კატეგორია:გერმანული მძიმე მეტალ ჯგუფები
კატეგორია:გოთური მეტალ ჯგუფები
კატეგორია:სიმფონიური მეტალ ჯგუფები
კატეგორია:1990-იანი წლების მუსიკალური ჯგუფები
კატეგორია:2000-იანი წლების მუსიკალური ჯგუფები
კატეგორია:2010-იანი წლების მუსიკალური ჯგუფები
კატეგორია:1990 წელს ჩამოყალიბებული ჯგუფები
აფინოდორი (ბიზანტიის ეპისკოპოსი)

**აფინოდორი**  ან **აფინოგენი** ( ან ) –  ბიზანტიის ეპისკოპოსი  144-148 წწ.  ნიკიფოროს კალისტოსი მას აფინოდორს უწოდებს, ხოლო სხვა სიებში მას აფინოგენი ეწოდება. მისი ეპისკოპოსობისას სწრაფად იზრდებოდა ქრისტიანი მოსახლეობის რიცხვი. მან ააშენა მეორე  ტაძარი ელაეაში, რომელიც შემდეგ განაახლა იმპერატორმა კონსტანტინე დიდმა, რომელსაც სურდა ამ ტაძარში დაეკრძალათ. თუმცა საბოლოოდ ის არ დაასაფლავეს ამ ტაძარში, რადგან იგი მიიჩნიეს იმპერატორისათვის არასათანადოდ. 

კატეგორია:ბიზანტიის ეპისკოპოსები
იაპონიის კონსტიტუცია

**იაპონიის კონსტიტუცია**, ოფიციალურად **იაპონიის სახელმწიფოს კონსტიტუცია** (, *ნიჰონ-კოკუ კემპო:/ნიპონ-კოკუ კემპო:*) — იაპონიის სახელმწიფოს უმაღლესი კანონი. მიღებული იქნა 1947 წელს. 

კონსტიტუციის თანახმად, იაპონიაში არის მთავრობის პარლამენტური სისტემა, და ადამიანის ფუნდამენტალური უფლებების პატივისცემა და უზრუნველყოფა. კონსტიტუციის თანახმად იაპონიის იმპერატორია არის *„სახელმწიფოს სიმბოლო და ხალხის ერთიანობის სიმბოლო“*, თუმცა მას აკისრია სუფთა ცერომონიული და ნომინალური როლი.
მინი|მარცხნივ|200პქ|იაპონიის კონსტიტუციის პრეამბულა
კონსტიტუცია ცნობილია რამდენიმე სხვადასხვა სახელით – მათ შორის *„ომის შემდგომი კონსტიტუცია“* (სენგო-კენპო) და „მშვიდობის კონსტიტუცია“ (ჰეივა-კენპო). კონსტიტუციის მეცხრე მუხლი უკრძალავს იაპონიას საკუთარი ჯარის ყოლასა და ომის გამოცხადებას. გარდა ამისა, იაპონიის კონსტიტუციაში წერია, რომ ქვეყნის დე-იურე მმართველი არის იმპერატორი.

კონსტიტუცია შეიქმნა მეორე მსოფლიო ომის შემდეგ მოკავშირეების მიერ იაპონიის ოკუპაციისას და შეცვალა მილიტარისტების აბსოლუტური მონარქიული წყობა ლიბერალური დემოკრატიით. დღეისათვის იაპონიის კონსტიტუციაში არ იყო შეტანილი არცერთი დამატება ან შესწორება.

## იხილეთ აგრეთვე 
* იაპონიის კონსტიტუცია 

## სქოლიო 
კატეგორია:იაპონიის პოლიტიკა
მაკედონი I

**მაკედონი I** () – კონსტანტინოპოლის არქიეპისკოპოსი  342-346 და 351-360 წწ.   მას არქიეპიკოპოსობა მოუწია საკმაოდ რთულ პერიოდში. ამ დროს მწვავე დაპირისპირება მიმდინარეობდა მართლმადიდებლებსა და არიანელებს შორის. პავლე I განდევნის შემდეგ მისი ადგილი სწორედ მაკედონმა დაიკავა, მაგრამ რამდენიმე წელიწადში პავლე I დაბრუნდა, თუმცა არიანელი კონსტანტინე II დევნის გამო კვლავ იძულებული გახდა რომს დაბრუნებოდა. არქიეპიკოპოსის ტახტი კვლავ მაკედონმა დაიკავა.  მისი მემკვიდრე კი აღმოჩნდა ევდოქსი. 

კატეგორია:კონსტანტინოპოლის არქიეპისკოპოსები
პოლიკარპე II (ბიზანტიის ეპისკოპოსი)

**პოლიკარპე II** ( დ. უცნობია — გ. დაახლ. 144) — ბიზანტიის ეპისკოპოსი. მისი ეპისკოპოსობის ვადის შესახებ, უძველესი წყაროდან ვიგებთ, რომ 17 წლის განმავლობაში იყო პატრიარქი (136-141). მაგრამ ეკლესიის ისტორიკოსი ნიკიფოროს კალისტოსი აღნიშნავს, რომ პოლიკარპე II ეპისკოპოსი 3 წლის ვადით იყო (141-144). მან შეცვალა ფელიქსი.

პოლიკარპე II წმინდა ნაწილები შენახულია მარმარილოსაგან დამზადებულ კუბოში. 

## სქოლიო
კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 144
კატეგორია:ბიზანტიის ეპისკოპოსები
კატეგორია:დაბადების წელი უცნობია
ევზოი (ბიზანტიის ეპისკოპოსი)

**ევზოი** (; დ. უცნობია – გ. 154) — ბიზანტიის ეპისკოპოსი 6 წლის განმავლობაში (148–154). მან შეცვალა აფინოდორი. მისი პატრიარქობის პერიოდში ბიზანტიის იმპერატორი იყო ანტონინუს პიუსი, რომელიც ქრისტიანებს დევნიდა.

## ლიტერატურა
* *Μανουήλ Γεδεών*, Πατριαρχικοί Πίνακες: Ειδήσεις ιστορικαί βιογραφικαί περί των Πατριαρχών Κωνσταντινουπόλεως: από Ανδρέου του Πρωτοκλήτου μέχρις Ιωακείμ Γ' του από Θεσσαλονίκης, 36-1884. — Κωνσταντινούπολις: Lorenz & Keil, [Σεπτ.1885-Οκτ.1890]. — 720 σ.: πορτρ. — σ. 93 '***
** 2-изд. доп. и расш.: Πατριαρχικοί πίνακες: ειδήσεις ιστορικαί βιογραφικαί περί των Πατριαρχών Κωνσταντινουπόλεως από Ανδρέου του Πρωτοκλήτου μέχρις Ιωακείμ Γ΄ του από Θεσσαλονίκης, 36-1884 / Εκδ. δευτέρα επηυξημένη καί βελτιωμένη… υπό Νικολάου Λυκ. Φυροπούλου. — Άριστη: Σύλλογος πρός διάδοσιν ωφελίμων βιβλίων, 1996. — 922 σ. ISBN 0-007133-38-3 ISBN 978-0-007133-38-3 ***'
* *Claude Delaval Cobham*, The Patriarchs of Constantinople. — Cambridge: Cambridge University Press, 1911. — 106 p., ISBN 1-16911-596-9; ISBN 978-1169115965 ''''''

კატეგორია:პიროვნებები გაურკვეველი დაბადების თარიღით 
კატეგორია:გარდაცვლილი 154
კატეგორია:ბიზანტიის ეპისკოპოსები
კატეგორია:დაბადების წელი უცნობია
სენტ-ჯონზი

**სენტ-ჯონზი** შეიძლება ნიშნავდეს:

* სენტ-ჯონზი (კანადა) — ქალაქი კანადაში, კანადაში. ნიუფაუნდლენდი და ლაბრადორის შტატში;
* სენტ-ჯონზი (ანტიგუა და ბარბუდა) — ანტიგუა და ბარბუდის დედაქალაქი.
ბუნების დაცვის საერთაშორისო კავშირი

**ბუნების დაცვის საერთაშორისო კავშირი** (; **IUCN**) — არაკომერციული საერთაშორისო ორგანიზაცია, რომლის მიზანიცაა ბუნების კონსერვაცია / დაცვა. დაარსდა 1948 წლის ოქტომბერში საფრანგეთის ქალაქ ფონტენბლოში. მისი შტაბ-ბინა მდებარეობს შვეიცარიის ქალაქ გლანდიში. კავშირი აერთიანებს მსოფლიოს 82 ქვეყანას, 111 სამთავრობო უწყებას, 800 არასამთავრობო ორგანიზაციას და მსოფლიოს 181 ქვეყნის 10 000 მეცნიერსა და ექსპერტს.

## რესურსები ინტერნეტში 
*
*IUCN publications 

კატეგორია:საერთაშორისო ორგანიზაციები
Henkäys Ikuisuudesta

***Henkäys Ikuisuudesta*** (სუნთქვა ზეციდან) — ტარია ტურუნენის სოლო სადებიუტო ალბომი, რომელიც ძირითადად საახალწლო თემაზეა. გამოვიდა 2006 წლის 8 ნოემბერს. ალბომმა მიიღო ოქროს და პლატინის დისკები და მხოლოდ ფინეთში გაიყიდა 300,000 ცალი ეგზემპლარის სახით.

## სიმღერების სია 
# Kuin Henkäys Ikuisuutta
# You Would Have Loved This
# Happy New Year
# En Etsi Valtaa, Loistoa
# Happy Christmas (War Is Over)
# Varpunen Jouluaamuna
# Ave Maria
# The Eyes Of A Child
# Mökit Nukkuu Lumiset
# Jo Joutuu Ilta
# Marian Poika (Mary's Boy)
# Magnificat: Quia Respexit
# Walking in the Air (Cover)
# Jouluyö, Juhlayö (Silent Night)

## სქოლიო 
კატეგორია:ტარია ტურუნენის ალბომები
კატეგორია:2006 წლის სადებიუტო ალბომები
კატეგორია:კლასიკური ალბომები
ალექსანდერ ჰუმბოლდტის ეროვნული პარკი

**ალექსანდერ ჰუმბოლდტის ეროვნული პარკი** () — ეროვნული პარკი კუბაში, ოლგინისა და გუანტანამოს პროვინციების ტერიტორიაზე. პარკს სახელი ეწოდა გერმანელი მეცნიერის, ალექსანდრე ფონ ჰუმბოლდტის პატივსაცემად, რომელიც კუნძულს 1800-1801 წლებში სტუმრობდა. 

2001 წელს პარკი იუნესკოს მიერ შეყვანილი იქნა მსოფლიო მემკვიდრეობის სიაში მრავალი კრიტერიუმის გამო. მათ შორის: ფართობი, სიმაღლე ზღვის დონიდან, ლანდშაფტის მრავალფეროვნება და ენდემური ფლორისა და ფაუნის სიმრავლე.

მდინარეები, რომლებიც პარკში მდებარე მწვერვალებიდან იღებენ სათავეს, უდიდესია კარიბის კუნძულების მდინარეებს შორის. პარკი მიჩნეულია კუბის ყველაზე ტენიან ადგილად, რითაც განპირობებულია ბიოლოგიური მრავალფეროვნება.  პარკს უჭირავს 711.38 კვადრატული კილომეტრი ტერიტორია. უმაღლესი ადგილია მთა ელ-ტოლდო (3.832 მ) 

კუბის 28 სახეობის ენდემური მცენარიდან 16 სწორედ ამ პარკშია დაცული. ფლორიდან წარმოდგენილია თუთიყუშის მრავალი სახეობა, ხვლიკები, კოლიბრები, ნუტრია, ლოკოკინები.

## იხილეთ აგრეთვე 
*იუნესკოს მსოფლიო მემკვიდრეობის ძეგლები კუბაში
*მსოფლიო მემკვიდრეობის ძეგლების სია ამერიკაში

## სქოლიო 
კატეგორია:მსოფლიო მემკვიდრეობის ძეგლები კუბაში
კატეგორია:კუბის ეროვნული პარკები
სედეკიონი (ბიზანტიის ეპისკოპოსი)

**სედეკიონი**  () — ბიზანტიის ეპისკოპოსი. მან შეცვალა ეპისკოპოსი პლუტარქე 105 წელს და ამ ტახტზე იმყოფებოდა ცხრა წლის განმავლობაში, 114 წლამდე. მისი ეპისკოპოსობის დროს იმპერატორი ტრაიანე დევნიდა ქრისტიანებს.

კატეგორია:ბიზანტიის ეპისკოპოსები
My Winter Storm

***My Winter Storm*** — ფინელი როკ/კლასიკური მომღერლის, ტარია ტურუნენის მეორე სოლო ალბომი, რომელიც გამოიცა 2007 წლის 19 ნოემბერს.

## სიმღერების სია 
## სქოლიო 
კატეგორია:ტარია ტურუნენის ალბომები
კატეგორია:2007 წლის ალბომები
კატეგორია:სიმფონიური მეტალ ალბომები
ჰელსინკის ლუთერანული კათედრალი

[right|thumb|250px|[ჰელსინკის ლუთერანული კათედრალი]]
**ჰელსინკის ლუთერანული კათედრალი** (ფინ. Helsingin tuomiokirkko) — საკათედრო ტაძარი ჰელსინკიში ფინეთის ევანგელურ-ლუთერანული ეკლესიის ჰელსინკის ეპარქიის დედაეკლესია. მდებარეობს ჰელსინკიში, კრუუნუნჰაკის უბანში, სენატის მოედანზე. 

## ისტორია 
ტაძრის მშენებლობა 1830-1852 წლებში კარლ ლუდვიგ ენგელის პროექტით ხორციელდებოდა. ტაძარი საზეიმო ვითარებაში გაიხსნა 1852 წლის 15 თებერვალს. კათედრალი მოქმედი იმპერატორის ნიკოლოზ I-ის ზეციური მფარველის, წმინდა ნიკოლოზის სახელობაზე აკურთხეს (ფინ. Nikolainkirkko).

როგორც საისტორიო ქრონიკებში ვკითხულობთ, 1842 წელს ჰელსინგფორსში საზეიმოდ აღინიშნა ალექსანდრეს უნივერსიტეტის ორასი წლისთავი. რაკი მისმა სამეჯლისო დარბაზმა ყველა მსურველი (3000 ადამიანზე მეტი) ვერ დაიტია , საზეიმო ღონისძიებების ცენტრად უნივერსიტეტთან ახლოს მდებარე ნიკოლოზის ეკლესია იქნა არჩეული, რომელიც იმხანად უკვე სრულიად მზად იყო, თუმცა განათება აკლდა.

იმპერატორმა ნიკოლოზ II-ემ კი ინება, რომ ტაძარი თუთიისგან ჩამოსხმული მოციქულების ქანდაკებებით შეემკოთ.

მას მერე, რაც 1917 წელს ფინეთი დამოუკიდებელი გახდა, ტაძარს სახელი შეეცვალა და დაერქვა სუურკირკო (ფინ. Suurkirkko - „დიდი ეკლესია“).

1952 წელს, ჰელსინკიში გამართული ოლიმპიადის პარალელურად აღინიშნა ტაძრის ასი წლის იუბილე. 

1959 წელს დაარსდა ჰელსინკის ეპარქია, რის შემდეგად ტაძარს ჰელსინკის კათედრალი ეწოდა (ფინ. Helsingin tuomiokirkko).

ყოველწლიურად 6 დეკემბერს, ფინეთის დამოუკიდებლობის დღეს, შუადღისას საკათედრო ტაძარში აღევლინება ეკუმენური ღვთისმსახურება ქვეყნის პრეზიდენტისა და სახელმწიფო საბჭოს წევრების მონაწილეობით. 

კატეგორია:ფინეთის არქიტექტურა

## რესურსები ინტერნეტში 
* საკათედრო ტაძარი საიტზე Helsingin kirkot (ჰელსინკის ტაძრები)
ჰიტოკირი

— ოთხი დაქირავებული მკვლელის ზოგადი სახელი, რომელებიც მოღვაწეობდნენ იაპონიაში ედოს პერიოდის დროს. ოთხივე ჰიტოკარი წარმოშობის სამხრეთით მდებარე ჰანებიდან იყო და ანტისიოგუნური იდეოლოგიის -  - მიმდევრები იყვნენ. ოთხეულში შედიოდნენ:

* კავაკამი გენსაი — კუამატო ;
* კირინო ტოსიაკი (აგრეთვე ცნობილი როგორც ნაკამურა ჰანძირო) — საცუმა;
* ოკადა იძო — ტოსა;
* ტანაკა სიმბეი — საცუმა.
ჰიტოკარი არსებობდნენ ასევე სიოგუნატის მომხრეებს - «საბაკუს» (, «სიოგუნატის ერთგულება» ) შორის. მაგალითად კიოტოს სამხედრო პოლიცია სინსენგუმის მონაწილეს ოისი კუვაძიროს ასევე უწოდებდმემ ჰიტოკარის, რადგანაც პოლიციის მიერ ჩადენილი მკვლელობების დიდი ნაწილი კოვაძიროს მიერ იყო განხორციელებული.

## სქოლიო 
კატეგორია:იაპონიის ისტორია
ფრანჩესკო ძაგატი

**ფრანჩესკო ძაგატი** ( დ. 18 აპრილი, 1932 — გ. 7 მარტი, 2009) — იტალიელი პროფესიონალი ფეხბურთელი, რომელიც თამაშობდა მცველის პოზიციაზე. საფეხბურთო კარიერა დაიწყო მილანში. როსონერიში მისი დებიუტი შედგა 1952 წლის 1 ივნისს ლაციოსთან. ის თამაში ფრედ 1-1 დასრულდა. მილანის რიგებში ჩატარებული აქვს 214 თამაში და გატანილი აქვს 1 გოლი.

## ტიტულები
;საკლუბო
***მილანი**
**სერია A: 1954–55, 956–57, 1958–59, 1961–62
**ევროპის ჩემპიონთა თასი: 1962–63
**ლათინური თასი: 1956

;ინდივიდუალური
*მილანის დიდების დარბაზი

## სქოლიო
კატეგორია:დაბადებული 18 აპრილი
კატეგორია:დაბადებული 1932
კატეგორია:გარდაცვლილი 7 მარტი
კატეგორია:გარდაცვლილი 2009
კატეგორია:იტალიელი ფეხბურთელები
კატეგორია:მილანის ფეხბურთელები
ალდო მალდერა

**ალდო მალდერა** (; დ. 14 ოქტომბერი, 1953, მილანი — გ. 1 აგვისტო, 2012, რომი) — იტალიელი ფეხბურთელი.

## ბიოგრაფია
ალდო მალდერა პოზიციით მცველი იყო და გუნდში ამ პოზიციაზე ლიდერად ითვლებოდა. იგი „მილანში“ მოვიდა 1971 წელს. დებიუტი ჰქონდა 1972 წლის 26 მარტს, საფეხბურთო კლუბ „მანტოვას“ წინააღმდეგ. მალდერას საფირმო ნიშნები იყო, დრიბლინგი, სიჩქარე და ჩახვეული დარტყმები თუ გადაცემები. იგი შესანიშნავად ერთვებოდა შეტევაში თავისი ფლანგიდან, რაც მას საშუალებას აძლევდა გოლები სტაბილურად გაეტანა. მას ჰქონდა სრულფასოვანი კარიერა „მილანში“, სერია ბ-შიც კი გუნდს გაჰყვა და ამით ძალიან დიდი პატივისცემა დაიმსახურა. მალდერამ მოიგო 1 სკუდეტო და 2 კოპა იტალია შავ-წითლების შემადგენლობაში.
ალდომ „მილანში“, 227-ჯერ ითამაშა, 30 გოლი გაიტანა და სამუდამოდ დარჩა „როსონერის“ საუკეთესო მცველებს შორის.

ალდო მალდერა 2012 წლის 1 აგვისტოს, 58 წლის ასაკში, გარდაიცვალა.

## რესურსები ინტერნეტში
* ალდო მალდერა 

## სქოლიო 
კატეგორია:დაბადებული 14 ოქტომბერი
კატეგორია:დაბადებული 1953
კატეგორია:გარდაცვლილი 1 აგვისტო
კატეგორია:გარდაცვლილი 2012
კატეგორია:იტალიელი ფეხბურთელები
კატეგორია:სერია A-ს ფეხბურთელები
კატეგორია:მილანის ფეხბურთელები
კატეგორია:ბოლონიის ფეხბურთელები
კატეგორია:რომას ფეხბურთელები
კატეგორია:ფიორენტინას ფეხბურთელები
კატეგორია:იტალიის ნაკრების ფეხბურთელები
კატეგორია:1978 წლის მსოფლიო საფეხბურთო ჩემპიონატის ფეხბურთელები
F-117 Nighthawk

**Lockheed F-117 Nighthawk** სტელსის სისტემის მოიერიშე თვითმფრინავია, რომელსაც აშშ-ის სამხედრო-საჰაერო ძალები იყენებდა. F-117A-ს პირველი გაფრენა შედგა 1981 წელს, ხოლო 1983 წლის ოქტომბერში მიაღწია საწყისი ოპერაციული პოტენციალის სტატუსს

F-117 Nighthawk, როგორც Skunk Works-ის პროდუქტი, რომელიც განვითარდა Have Blue ტექნოლოგიების დემოსტრატორიდან, გახდა სტელსის ტექნოლოგიით აგებული პირველი მოქმედი თვითმფრინავი. F-117A ფართო მასებისთვის ცნობილი გახდა სპარსეთის ყურის ომის დროს 1991 წელს.

აშშ-ის საჰაერო ძალებმა F-117 შეიარაღებიდან მოხსნა 2008 წლის 22 აპრილს,, ხოლო მომავალში F-35 Lightning II-ის მიღების გეგმების გამო.

## სქოლიო 
## რესურსები ინტერნეტში 
* F-117A Nighthawk-ის ისტორია
* The 49th Fighter Wing at Holloman Air Force Base
* F-117A.com - The Black Jet website (a comprehensive site)
* F-117 article  და Stealth article on Centennial of Flight web site 
* F-117A Nighthawk page on AirAttack.com 
* F-117A Nighthawk page on FAS.org 
* Lockheed F-117 Stealth Fighter on Vectorsite.net 
* Filling the Stealth Gap, in Air and Space Power Journal Fall 2006 
* The Advent, Evolution, and New Horizons of United States Stealth Aircraft 
* The Secrets of Stealth on Discovery Military Channel 
* Austrian Radar Plots on acig.org 
* CNN - U.S. plane shot down, pilot rescued - March 27, 1999
* F-117 Crash at Air Show in Baltimore, 1997 
* Austrian article about interception of F-117

კატეგორია:საბრძოლო თვითმფრინავები
ჯანი რივერა

**ჯანი რივერა** (; დ. 18 აგვისტო, 1943, ალესანდრია, პიემონტი, იტალია) — იტალიელი ფეხბურთელი, ნახევარმცველი. 1969 წელს გახდა ევროპის საუკეთესო ფეხბურთელი, სწორედ იმ წელს როდესაც „მილანმა“ ევროპის ჩემპიონთა თასი მეორედ მოიგო. 

## საკლუბო კარიერა
რივერა არის ალესანდრიის ახალგაზრდული საფეხბურთო სკოლის აღზრდილი. მას დებიუტი სერია ა-ში ჰქონდა 1959 წლის 2 ივნისს, 15 წლის ასაკში ინტერის წინააღმდეგ. მან ითამაშა მხოლოდ 26 მატჩი თავის პირველ გუნში სადაც 6 გოლი გაიტანა, ამის შემდეგ იტალიაში ყველაზე პერსპექტიული ფეხბურთელი მილანმა შეიძინა იმ დროისთვის რეკორდულ თანხად - $200 000. 1962 წელს ჯანიმ მოიგო თავისი პირველი სკუდეტო მილანთან ერთად და იმავე წლის 13 მაისს შედგა მისი დებიუტი იტალიის ნაკრებში, მსოფლიოს ჩემპიონატზე სადაც იტალიის საფეხბურთო ნაკრები დასავლეთ გერმანიის ფედერაციას დაუპირისპირდა ჩილეში. ეს შეხვედრა უგოლო ფრედ დასრულდა.

სკუდეტოს მოგების შემდეგ რივერამ მილანთან ერთად ევროპის ჩემპიონთა თასი მოიგო, 1962 წელს როდესაც მილანმა ბენფიკას სძლია ანგარიშით 2-1. 1967/68 წლებში ჯანიმ მილანთან ერთად ევროპის თასების მფლობელთა თასი მოიგო. იმავე წელს მან მეორე ადგილი აიღო ევროპის საუკეთესო ფეხბურთელის ტიტულისთვის ბრძოლაში. შემდეგი სეზონი მილანისთვის და ამავდროულად ჯანისთვის უფრო წარმატებული აღმოჩნდა. მან მოიგო ჩემპიონთა თასი და დაიმსახურა ევროპის საუკეთესო ფეხბურთელის ტიტული. ჯანი რივერამ მილანი თასების მფლობელტა თასის ორ ფინალში გაიყვანა, 1973 და 1974 წლებში. პირველი მათგანი მილანმა მოიგო მეორე კი დათმო. 70-იან წლებში ჯანიმ მილანთან ერთად ასევე შეძლო რამდენიმეჯერ იტალიის თასის მოგება.

## სანაკრებო სტატისტიკა
## მიღწევები
### საკლუბო
;  მილანი 
* სერია A:  1961–62, 1967–68, 1978–79
* იტალიის თასი: 1966–67, 1971–72, 1972–73, 1976–77
* უეფა-ს თასების მფლობელთა თასი: 1967–68, 1972–73
* ევროპის ჩემპიონთა თასი: 1962–63, 1968–69
* საკონტინენტთაშორისო თასი: 1969

### სანაკრებო
;  იტალია
* ევროპის ჩემპიონი: 1968
* მსოფლიოს ვიცე-ჩემპიონი: 1970

### ინდივიდუალური
* იტალიის თასის საუკეთესო ბომბარდირი: 1966–67, 1970–71
* ოქროს ბურთის მფლობელი: 1969
* ფიფა-ს საუკეთესო თერთმეტეული: 1967
* ფიფა-ს ასეული (FIFA 100): 2004

## ლიტერატურა 
*  
* 
* 
* 

## რესურსები ინტერნეტში
* პროფილი და სტატისტიკა — იტალიის ფეხბურთის ფედერაციის საიტზე
* ჯანი რივერა — ევროპარლამენტის საიტზე

## სქოლიო 
კატეგორია:დაბადებული 18 აგვისტო
კატეგორია:დაბადებული 1943
კატეგორია:იტალიელი ფეხბურთელები
კატეგორია:სერია A-ს ფეხბურთელები
კატეგორია:იტალიის ნაკრების ფეხბურთელები
კატეგორია:ოქროს ბურთის მფლობელები
კატეგორია:1962 წლის მსოფლიო საფეხბურთო ჩემპიონატის ფეხბურთელები
კატეგორია:ევროპის ჩემპიონები ფეხბურთში
კატეგორია:ფიფას 100-ეული
კატეგორია:1968 წლის ევროპის საფეხბურთო ჩემპიონატის ფეხბურთელები
კატეგორია:1966 წლის მსოფლიო საფეხბურთო ჩემპიონატის ფეხბურთელები
კატეგორია:მილანის ფეხბურთელები
კატეგორია:1970 წლის მსოფლიო საფეხბურთო ჩემპიონატის ფეხბურთელები
კატეგორია:1974 წლის მსოფლიო საფეხბურთო ჩემპიონატის ფეხბურთელები
კატეგორია:ცოცხალი ადამიანები